text: 25 Август 2019 | 20:19 | Агенция "Фокус"
  Атина. Новоизбраният кмет на Атина Костас Бакоянис, който е представител на една от най-мощните политически фамилии в Гърция, положи клетва в неделя, обещавайки да превърне изтощената от кризата столица в "безопасен, чист и светъл" европейски метрополис, предава AFP
  "Атина е идея ... колкото и да сме горди с историческото минало на този град, тъгуваме от сегашното му състояние", каза Бакоянис и добави, че много жители на столицата "се чувстват забравени, невидими".
  Майка му Дора Бакоянис беше първата жена кмет на Атина преди Олимпиадата през 2004 година. Миналия месец чичото на Костас, Кириакос Мицотакис, беше избран за министър-председател от консервативната партия "Нова демокрация".